OpenLLM-France/wikimedia huggingface dataset:
# I Love You, Man

I Love You, Man és una pel·lícula dirigida per John Hamburg i protagonitzada per Paul Rudd, Rashida Jones i Sarah Burns, estrenada el març de 2009.

## Argument

Peter Klaven (Paul Rudd), un reeixit agent immobiliari, el futur econòmic del qual depèn de la comissió que tregui per vendre una gran mansió de l'actor Lou Ferrigno. Peter acaba de comprometre's amb Zooey (Rashida Jones), la dona dels seus somnis, però se sent malament perquè s'adona que no té una gran amistat amb ningú del sexe masculí per fer de padrí de casament. Prova amb amics del seu germà gai, Robbie (Andy Samberg), amb resultats còmics però previsibles. Després de fracassar en les cites amb els homes heterosexuals, coneix un home anomenada Sydney Fife. Però mentre més creix l'amistat entre ells, la relació de Peter i Zooey sofreix fins que ell es veu obligat a escollir.

## Repartiment

* Paul Rudd - Peter Klaven
* Jason Segel - Sydney Fife
* Rashida Jones - Zooey Rice
* Jaime Pressly - Denise
* Jane Curtin - Joyce Klaven
* Andy Samberg - Robbie Klaven
* J. K. Simmons - Oswald Klaven
* Jon Favreau - Barry Mclean
* Sarah Burns - Hailey
* Rob Huebel - Tevin Downey
* Aziz Ansari - Eugene
* Thomas Lennon - Doug Evans
* Lou Ferrigno – Ell mateix

## Referències

* ↑ Vilkomerson, Sara (2009-03-10). A Romantic Comedy About Two Straight Men: John Hamburg's I Love You, Man Might Be the First Dude Flick With a Heart (HTML). The New York Observer. The New York Observer, LLC. Retrieved on 2009-03-11

## Enllaços externs

* Pàgina de la pel·lícula a l'IMDb
* I Love You Man Lloc oficial.
* Movie's trailers
# Ramón Gabilondo Alberdi

Ramón Gabilondo Alberdi (15 de març de 1913 - 16 de setembre de 2004) va ser un futbolista basc que va jugar de migcampista.
En una carrera interrompuda per la Guerra Civil espanyola, va guanyar la Lliga dues vegades seguides amb l'Atlètic de Madrid els anys 1939-40 i 1940-41. També va guanyar 5 partits amb Espanya i més tard va ser entrenador conjunt de la selecció estatal el 1960.

## Enllaços externs

* Ramón Gabilondo Alberdi a BDFutbol
* Ramón Gabilondo Alberdi Fitxa com a entrenador a BDFutbol
* Ramón Gabilondo Alberdi a National-Football-Teams.com (anglès)
# Senta Gabèla

Cintegabelle (en occità Senta Gabèla) és un municipi francès, situat a la regió d'Occitània, departament de l'Alta Garona.
# Paratelmatobius gaigeae

Paratelmatobius gaigeae és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Nascimento, L.B. & Garcia, P. 2004. Paratelmatobius gaigeae. Llista Vermella d'Espècies Amenaçades de la UICN 2006. Consulta: 16 de gener de 2008.
# Directori de Personal (Israel)

El Directori de Personal (en hebreu: אגף כוח אדם) (Agaf Koach Adam) anteriorment anomenat directori de recursos humans, és el departament de les FDI que coordina i aplega les activitats relacionades amb el control dels recursos humans i el seu desplegament. Dissenya els seus plans amb aquest proposit per al Directori de Planificació, i ajuda a determinar les condicions i habilitats per al servei de cada membre de les FDI. Pertany a la Caserna General de les FDI. El seu comandant és Hagai Topolanski.

## Unitats

El Directori de Personal està dividit en set cossos, unitats i brigades que estan directament subordinades al Directori, així com nombroses unitats, batallons, brigades i altres sub-unitats.
* Cos de la Policia Militar
* Cos d'Educació i Joventut
* Cos Auxiliar
* Conselleria d'afers de la dona
* Cos General i Plana Major
* Brigada de Planificació i Administració de Personal
* Unitat militar Meitav
* Recursos Humans i Sector Individual

## Comandants

Aquesta es una llista dels comandants del Directori. Tots ells varen acabar els seus serveis amb el rang de General (Aluf) malgrat que alguns van assumir el càrrec amb un rang mes baix. La llista inclou al comandant del Haganà Moshe Zadok.
* Moshe Zadok (maig 1947–1949)
* Shimon Mazah (1949 – desembre 1952)
* Zvi Zur (desembre 1952 – febrer 1956)
* Gideon Shoken (febrer 1956 – abril 1961)
* Aharon Doron (abril 1961 – juliol 1963)
* Haim Ben David (juliol 1963 – juliol 1966)
* Shmuel Eyal (juliol 1966–1970)
* Shlomo Lahat (1970–1973)
* Herzl Shapir (1973 – abril 1974)
* Moshe Gidron (abril 1974–1976)
* Raphael Vardi (1976–1978)
* Moshe Nativ (1978–1983)
* Amos Yaron (1983–1985)
* Matan Vilnai (gener 1986–1989)
* Ran Goren (1989–1992)
* Yoram Yair (1992–1995)
* Gideon Shefer (1995–1998)
* Yehuda Segev (1998–2001)
* Gil Regev (2001–2004)
* Elazar Shtern (2004–2008)
* Avi Zamir (2008–2011)
* Orna Barbivai (2011-2014)
* Hagai Topolanski (2014-)
# Son Lluc

Son Lluc és una possessió de Santa Maria del Camí, en el límit amb el terme d'Alaró, amb les cases molt a prop de l'antic Camí d'Alaró a Ciutat. Confronta amb Son Verdera, Can Gener, Son Pinet i Ca la Cova. Semble ser un establit antic de Son Verdera, dedicat al conreu de l'olivar i, de manera més marginal al dels cereals i bestiar oví.

## Referències

* ↑ Canyelles i Crespí, Martí; Mesquida Mas, M. Magdalena; Vich Vich, Rosa. Per la vall de Coanegra: guia didàctica. Ajuntament de Santa Maria del Camí: Santa Maria del Camí, 1997.
# Gjerdingenita-Na

La gjerdingenita-Na és un mineral de la classe dels silicats, que pertany al grup de la kuzmenkoïta. Rep el nom per la relació amb les altres espècies de gjerdingenita i pel domini de l'ió sodi (Na).

## Característiques

La gjerdingenita-Na és un silicat de fórmula química K₂Na(Nb,Ti)₄(Si₄O₁₂)₂(OH,O)₄·5H₂O. Va ser aprovada com a espècie vàlida per l'Associació Mineralògica Internacional l'any 2005. Cristal·litza en el sistema monoclínic.
Segons la classificació de Nickel-Strunz, pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

Va ser descoberta a la pedrera Poudrette, situada al mont Saint-Hilaire, dins el municipi regional de comtat de La Vallée-du-Richelieu, a Montérégie (Quebec, Canadà). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Gjerdingenite-Na» (en anglès). Mindat. [Consulta: 6 gener 2020].
# Haplochromis nigrescens

Haplochromis nigrescens és una espècie extinta de peix de la família dels cíclids i de l'ordre dels perciformes.

## Morfologia

Els mascles podien assolir els 11,5 cm de longitud total.

## Distribució geogràfica

Es trobava al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# I Might Be Wrong

«I Might Be Wrong» és una cançó del grup Radiohead inclosa en l'àlbum Amnesiac. Als Estats Units fou llançada com a senzill en avanç del nou àlbum però sense format físic, exclusivament per les emissores de ràdio. Va arribar a la posició 27 de la llista estatunidenca de cançons de rock modern.
Malgrat que només es va llançar als Estats Units, van produir dos videoclips musicals, el primer només per Internet i disponible des del seu lloc web oficial (ara ja no disponible), i el segon, dirigit per Sophie Muller, on Yorke i Greenwood interpreten la cançó en un garatge poc il·luminat. Aquest no era disponible fins diversos mesos després del llançament d'Amnesiac, però es pot trobar al DVD The Most Gigantic Lying Mouth of All Time publicat l'any 2004.
Just després del primer concert en el qual van tocar-la en directe, la cançó va esdevenir una de les favorites del grup. Una versió en directe fou inclosa en l'àlbum en directe I Might Be Wrong: Live Recordings de l'any 2001. En algunes ocasions, Yorke realitza una interpretació en acústic.
Posteriorment ha estat utilitzada per fins comercials com en la campanya oficial de publicitat dels Jocs Olímpics d'Hivern de 2002 celebrats a Salt Lake City, o en la banda sonora del thriller psicològic Vanilla Sky.

## Referències

* ↑ «Winter Olympics Commercial» (en anglès). greenplastic.com, 10-10-2001. [Consulta: 24 abril 2012].
# Refugi de la Pleta del Prat

El Refugi de la Pleta del Prat és un refugi de muntanya del terme municipal de Lladorre, a la comarca del Pallars Sobirà.
És a 1.720 m d'altitud, a la Pleta del Prat, en la confluència dels torrents de Mascaró i de Mascarida. És a la base, nord, de l'Estació d'esquí Tavascan.

## Referències

* ↑ Institut Cartogràfic i Geològic de Catalunya

## Enllaços externs

* Més informació en la seva pàgina Web
# Passi-ho bé, senyor Chips

Passi-ho bé, senyor Chips (títol original en anglès Goodbye, Mr. Chips) és una novel·la de James Hilton sobre les experiències d'un professor que ha inspirat dues pel·lícules homònimes.

## Argument

En Chips, sobrenom d'un professor, arriba a Brookfield, un internat rural anglès de finals de segle, per impartir classes de llatí. Al principi és massa rígid i no aconsegueix connectar amb els nois, fins que l'amor per una noia progressista el fa canviar. Malgrat la mort d'ella en un part prematur, en Chips no perd el bon humor i és recordat per diverses generacions d'estudiants pels seus acudits i fermesa moral, fins i tot quan es jubila i passa a viure a la caseta del costat de l'escola. Els ex-alumnes desfilen per la seva saleta, i ell recorda els moments viscuts per Anglaterra amb ells, ja que veu l'internat com a guardià del vell ordre. Mor en pau després de la visita d'un darrer jove.

## Anàlisi

La novel·la narra en forma de petits capítols records de la vida d'en Chips quan ja és un vell. El narrador adopta un punt de vista omniscient, amb ocasionals incursions en el discurs indirecte lliure, per apropar els pensaments i sentiments del professor, sempre vehiculats per noms o rostres concrets d'alumnes.
Sembla que el relat està inspirat en la vida del pare de Hilton, fet que explicaria el to d'elegia de tota l'obra.

## Referències

* ↑ «Passi-ho bé, senyor Chips». Arxivat de l'original el 2013-10-12. [Consulta: 15 octubre 2013].
* ↑ Notícia sobre la novel·la Arxivat 2021-03-08 a Wayback Machine. a The Telegraph (anglès)
# Dishonored

Dishonored és una pel·lícula estatunidenca dirigida per Josef von Sternberg, estrenada el 1931. Tercera pel·lícula de la parella Marlene Dietrich / Josef von Sternberg després de Cors cremats.

## Argument

Crònica de la vida i de l'acció d'una jove dona agent secret durant la primera guerra mundial.

## Repartiment

* Marlene Dietrich: Marie Kolverer/X 27
* Victor Mclaglen: Tinent Kranau
* Lew Cody: Coronel Kovrin
* Gustav Von Seyffertitz: El cap dels serveis secrets
* Warner Oland: General von Hindau
* Barry Norton: El jove tinent
* Davison Clark: El president del Tribunal Militar
* Wilfred Lucas: General Dymov
* George Irving (no surt als crèdits): Un contacte al cafè
# Sossika

El riu Sossika - Сосыка (rus) - és un riu de l'estepa del krai de Krasnodar, a Rússia. És afluent a l'esquerra del riu Ieia. El seu nom prové del turc sasyk (pudent), a causa de l'hidrogen sulfurat d'olor característica present en algunes de les aigües subterrànies que l'alimenten. És el riu amb més càrrega mineral de la regió, arribant als 13.000 mg/l.
Té 159 km i una conca de 2.030 km². Neix a l'est de Latixi i discorre al llarg del seu curs en direcció oest nord-oest, travessa Bratski, Krasni, Novi, rep un afluent per la dreta, on es troben Uporni, Svobodni i Séverni; travessa Pàvlovskaia, Xevtxenko, Atamànskaia, Utro, Burdatski, Smeli, rep el Bitxevaia per la dreta, on es troben Bitxevi, Sborni i Vessiólaia Jizn. Després Vostotxni, rep un altre afluent per la dreta, on es troben Oktiàbrskaia i Beli; Leningràdskaia, rep un altre afluent per la dreta, on es troben Kulikovski i Oktiabrski. A continuació passa per Zàpadni, rep un afluent per l'esquerra, on es troba Romaixki, continua deixant Vostotxni Sossik, Storoji Vtorie, Storoji Pérvie, Zàpadni Sossik, Vessioli, Nàberejni, rep un altre afluent per la dreta, on es troben Kubanets, Kràsnaia Zarià, Znàmia Kommunizma i Proletarski. Després ve Mirni, rep un altre afluent per la dreta, on es troba Komsomolski. Després Staromínskaia i finalment desemboca al Ieia.
La quantitat d'algues dipositades al llit del riu dificulta la creació d'oxigen en les seves aigües, fet que amenaça la pervivència de les espècies de peixos. Es duen a terme treballs de dragat per tal de solucionar aquest problema, que el 2005 va produir la mort de nombrosos peixos.
Els seus principals afluents són el Popova, el Bitxevaia i el Dobrenkaia, els tres per la dreta.
# Hausen am Albis

Hausen am Albis és un municipi del cantó de Zúric (Suïssa), situat al districte d'Affoltern.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# I Love You (pel·lícula de 1986)

I Love You és una pel·lícula franco-cinema italià dirigida per Marco Ferreri i estrenada el 1986.
Es va presentar a competició al 39è Festival Internacional de Cinema de Canes.

## Argument

Michel és un jove atractiu desitjat per les dones, que treballa en una agència de viatges. Viu sol amb el seu company Yves, a l'atur. Un dia troba un clauer amb forma de cara de dona, que respon "I Love You" quan el xiulen, i s'enamora d'ell. Però finalment s'adona que l'objecte fa el mateix amb tothom.

## Repartiment

* Christopher Lambert - Michael
* Eddy Mitchell - Yves
* Agnès Soral - Hélène
* Anémone - Bàrbara
* Flora Barillaro - Maria
* Marc Berman - Peter
* Patrice Bertrand - El client enfadat
* Paula Dehelly - La mare de Pierre
* Maurizio Donadoni - George
* Fabrice Dumeur - Marcel
* Carole Fredericks - Angela
* Laurence Le Guellan - Nicole
* Jean Reno - El dentista
* Olinka Hardiman - La mestra
* Laura Manszky - Camellia / Isabelle
* Jeanne Marine - La prostituta

## Referències

* ↑ «I Love You (1986)». Archivio del Cinema Italiano. [Consulta: 16 agost 2021].
* ↑ «I LOVE YOU - Festival de Cannes». Festival de Cannes..
* ↑ «I Love You (1985)». UniFrance. [Consulta: 16 agost 2021].

## Enllaços externs

* I Love You a YouTube
# Serrat de les Marrades (Mont-ros)

El Serrat de les Marrades és un serrat del terme municipal de la Torre de Cabdella, a la comarca del Pallars Jussà. Pertanyia a l'antic terme de Mont-ros, fins a la fusió d'aquest municipi en el de la Torre de Cabdella.
Aquest serrat és la continuïtat cap a llevant del Serrat de Rascars. S'inicia a uns 1.463,2 m. alt., i va pujant cap a llevant fins a assolir la carena de la Ginebrera, a una alçada de 1.752,6 m. alt., prop del Cap de la Ginebrera, on troba el termenal entre les comarques del Pallars Jussà i el Pallars Sobirà.

## Enllaços externs

* Institut Cartogràfic de Catalunya
# Pares fundadors dels Estats Units

Els pares fundadors dels Estats Units (en anglès, Founding Fathers of the United States) foren els líders polítics que signaren la Declaració d'Independència dels Estats Units, participaren en la Revolució Americana o contribuïren a redactar la Constitució dels Estats Units uns anys més tard. Entre ells, destaquen per la seva importància històrica Benjamin Franklin, George Washington, John Adams, Thomas Jefferson, John Jay, James Madison, Thomas Paine i Alexander Hamilton.

## Referències

* ↑ Richard B. Morris, Seven Who Shaped Our Destiny: The Founding Fathers as Revolutionaries (Nova York: Harper & Row, 1973). (anglès)

## Enllaços externs

* America's founding fathers al National Archives and Records Administration (anglès)
# Domangart mac Fergusa

Domangart mac Fergusa o Domangart Réti va ser rei de Dál Riata a principis del segle VI, després de la mort del seu pare, Fergus Mòr Mac Earca.
Com a mínim, va tenir dos fills que van pujar al tron del regne: Comgall i Gabrán, A la Vita tripartita Sancti Patricii (o Vida tripartida de Sant Patrici), d'autor anònim, s'estableix que el rei Domangart va ser present a la mort de Patrici d'Irlanda, cap al 493. Finalment, va morir al voltant del 507 i el va succeir Comgall mac Domangairt. El seu sobrenom Réti apareix a la Vita Columbae (o Vida de Sant Columba), d'Adomnán, amb la forma Corcu Réti, probablement un sinònim de Dál Riata.
Corcu, un mot de l'irlandès primitiu per a un grup de parentesc que normalment es combinava amb el nom d'un ancestre diví o mític, aparentment, és similar al mot Dál. D'altra banda, però, més que no pas representar un nom alternatiu per tot el conjunt Dál Riata, es creu que Corcu Réti era el nom que es donava al grup de parentesc que més tard es va dividir en les formes Cenél nGabráin de Kintyre i Cenél Comgaill de Cowal, excloent-hi, així, el Cenél nÓengusa d'Islay i el Cenél Loairn del centre i nord d'Argyll.

## Referències

MacNeill, Eoin (1911) «Early Irish Population Groups: their nomenclature, classification and chronology». A: Proceedings of the Royal Irish Academy 29 (1911), p. 59–114.

## Enllaços externs

* CELT, Corpus de textos irlandesos. (anglès)
# Shinobi

«Shinobi» té aquests significats:
* Ninja, grup de mercenaris entrenats per la lluita.
* Shinobi (videojoc), videojoc per màquines recreatives aparegut el 1987.
# Garuda

Garuda (en sànscrit: गरुड Garuḍa, en pali: Garuḷa) és una criatura llegendària amb forma d'ocell de les mitologies hindú, budista i jainista. En l'hinduisme és la montura (vahana) del déu Vixnu; en el budisme, és un protector del dharma; i en el jainisme és el yaksha de Tirthankara Shantinatha.
Garuda es considera el rei dels ocells i es representa com similar a un milà. Se'l pot representar de forma zoomorfa (com a ocell gegant amb les ales parcialment obertes) o d'una forma antropomorfa (home amb ales i algunes característiques d'ocell). Garuda és generalment un ésser protector amb poder per anar ràpidament a qualsevol lloc, sempre vigilant i enemic de la serp. També és conegut com a Tarkshya i Vynateya.
Garuda és una part de les insígnies estatals a l'Índia, Myanmar, Tailàndia, Cambodja i Indonèsia. L'escut oficial d'Indonèsia té està envoltat per una representació de Garuda i l'emblema nacional d'Indonèsia es diu Garuda Pancasila. La força aèria índia també té Garuda en el seu escut.

## Galeria
### Insignia

* Garuda com a símbol nacional d'Indonèsia
* Garuda com a símbol nacional de Tailàndia
* Garuda (Khangardi) com a símbol d'Ulan Bator, Mongòlia

### Temples

* Iconografia de Garuda al temple Radha Krishna a Calcuta.
* Garuda portant Vixnu, segle viii, Aihole, Karnataka, Índia
* El rei Airlangga representat com a Vishnu montant Garuda, segle xi, Java, Indonèsia
* Cap de Garuda del segle xiv, Cambodja
* Garuda al temple de Srivilliputur, Tamil Nadu, Índia
* Pilar de Garuda, Nepal
* Garuda a la plaça Durbar de Kathmandu, Nepal.
* Garuda al funeral del rei Bhumibol Adulyadej de Tailàndia el 2017

### Obres d'art

* Figura de Garuda, Imperi Kherm, Cambodia, 12th-13th century.
* Garuda amb el vas d'Amrita
* Estàtua balinesa de Garuda a l'aeroport Ngurah Rai, Bali, Indonèsia.

## Referències

* 1 2 Robert E. Buswell Jr.; Donald S. Lopez Jr. The Princeton Dictionary of Buddhism. Princeton University Press, 2013, p. 314–315. ISBN 978-1-4008-4805-8.
* 1 2 Roshen Dalal. Hinduism: An Alphabetical Guide. Penguin Books, 2010, p. 145. ISBN 978-0-14-341421-6.
* 1 2 Helmuth von Glasenapp. Jainism: An Indian Religion of Salvation. Motilal Banarsidass, 1999, p. 532. ISBN 978-81-208-1376-2.
* ↑ Robert E. Buswell Jr.; Donald S. Lopez Jr. The Princeton Dictionary of Buddhism. Princeton University Press, 2013, p. 249–250. ISBN 978-1-4008-4805-8.
* ↑ George M. Williams. Handbook of Hindu Mythology. Oxford University Press, 2008, p. 21, 24, 63, 138. ISBN 978-0-19-533261-2. , Quote: "His vehicle was Garuda, the sun bird" (p. 21); "(...) Garuda, the great sun eagle, (...)" (p. 74)
* 1 2 T. A. Gopinatha Rao. Elements of Hindu iconography. Motilal Banarsidass, 1993, p. 285–287. ISBN 978-81-208-0878-2.
* ↑ Thomas E. Donaldson. The iconography of Vaiṣṇava images in Orissa. DK Printworld, 2001, p. 253–259.
* ↑ Roshen Dalal. The Religions of India: A Concise Guide to Nine Major Faiths. Penguin Books, 2010, p. 123. ISBN 978-0-14-341517-6.
# Haemulon squamipinna

Haemulon squamipinna és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 11,5 cm de longitud total.

## Distribució geogràfica

Es troba al Brasil (des de Fortaleza fins a la costa de Maceió).

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rocha, L.A. i I.L. Rosa, 1999. New species of Haemulon (Teleostei: Haemulidae) from the northeastern Brazilian coast. Copeia (2):447-452
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Indricoterins

Els indricoterins (Indricotheriinae) són una subfamília extinta de perissodàctils prehistòrics que visqueren entre l'Eocè superior i el Miocè inferior. Estaven emparentats amb els rinoceronts actuals i produïren els mamífers terrestres més grossos de tots els temps, com ara el paracerateri. S'extingiren a causa del canvi climàtic que tingué lloc a principis del Miocè, que feu el clima més àrid i sec.